section_heading: Profesionalna
paragraph_text: Do deset dana prije te neravnopravne borbe, još nije znao tko mu je protivnik i nikako se nije mogao kvalitetno pripremiti za vrlo teškog protivnika, a u borbu je bio obvezan ući. Nakon borbe zbog neslaganja s menadžerom odlučio je u 25. godini prekinuti karijeru. Potom se posvetio studiju i završio studij Likovnih umjetnosti te postao profesor likovne kulture. Vratio se zatim borilačkom športu kao trener. Pokrenuo je svoj klub borilačkih vještina Rudan koji je prvo bio u Pattinaggiu, a sad se nalazi u obiteljskoj kući na Verudi Porat, u posebnoj za to napravljenoj maloj sali. Rezultati su dobri i iz njegova su kluba izašli borci koji su državni prvaci i doprvaci po pravilima K-1.